
 Z A P I S N I K
10. sjednice Vijeća Mjesnog odbora Žitnjak održane, 09. ožujka 2022.,

u prostorijama mjesne samouprave Mjesnog odbora Žitnjak, s početkom u 18.00 sati

NAZOČNI ČLANOVI VIJEĆA:
1. Mario Kovačić
2. Slavica Marinković
3. Sanja Šutej
4. Ivan Bedek

5. Marko Lijović

Predsjedava Mario Kovačić, predsjednik Vijeća.

Zapisnik vodi: Mario Kovačić, predsjednik Vijeća.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Na prijedlog predsjednika Vijeće jednoglasno utvrđuje

D N E V N I   R E D

1. Prijedlog zaključka o donošenju mišljenje o lokaciji za skladištenje građevinskog otpada.

2. Donošenje zaključka o suglasnosti za zajedničko održavanje Zbora građana.

3. Korištenje prostora MS Žitnjak.

4. Donošenje zaključka o prijedlogu utroška sredstava s pozicije „Ostali nespomenuti rashodi poslovanja.“
5. Aktualna komunalna problematika. 
6. Razno: izvješća, pitanja i  prijedlozi.

Ad 1.) Prijedlog zaključka o donošenju mišljenja o lokaciji za skladištenje građevinskog otpada.
Predsjednik Vijeća upoznaje vijećnike o Nacrtu prijedloga Odluke o lokaciji nekretnine za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom. 

Otvara raspravu u kojoj sudjeluju svi vijećnici te jednoglasno donose 

Z a k l j u č a k  

o rješavanju komunalne problematike                                                                                                                                    
1. Vijeće Mjesnog odbora Žitnjak protivi se lokaciji nekretnine koju predlaže Grad Zagreb za privremeno skladištenje i oporabu građevinskog materijala i otpada koji će nastati prilikom obnove zgrada nakon potresa. 

2. Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da podrži ovaj zaključak Vijeća. 
Ad 2.) Donošenje zaključka o suglasnosti za zajedničko održavanje Zbora građana.

Predsjednik Vijeća Mario Kovačić napominje da bi trebali donijeti zaključak o sazivanju zbora građana MO Resnik u suradnji sa vijećima mjesnih odbora Žitnjak, Petruševec, Ivanja Reka, Kozari Bok i Kozari Putevi.
Otvara raspravu.

Nakon kratke rasprave Vijeće jednoglasno donosi sljedeći
Z a k l j u č a k  

o sazivanju zbora građana

1. Vijeće Mjesnog odbora Žitnjak podržava odluku o sazivanju zbora građana Mjesnog odbora Resnik u suradnji sa vijećima mjesnih odbora Žitnjak, Petruševec, Ivanja Reka, Kozari Bok i Kozari Putevi s temama:

· davanje mišljenja o prijedlogu lokacije na području MO Resnik za privremeno skladištenje materijala od uklanjanja građevnog otpada nastalog kod obnove zgrada oštećenih potresom;

· davanje mišljenja o prijedlogu izgradnje objekta Sortirnice na području MO Resnik

2. Mjesto i datum održavanja zbora građana odredit će se naknadno o čemu će se uputiti javni poziv na način prikladan mjesnim prilikama.
Ad 3.) Korištenje prostora MS Žitnjak.

Predsjednik Vijeća, Mario Kovačić izvješćuje da je pristigao jedan zahtjev za produljenje prostora; stranke BM365 – Stranke rada i solidarnosti za produljenje korištenja prostora.

Nakon kratke rasprave Vijeće jednoglasno donosi
Z a k lj u č a k

o korištenju  prostora  Mjesne samouprave Žitnjak

Vijeće Mjesnog odbora Žitnjak suglasno je s produljenjem prostora te:
· donosi zaključak o korištenja prostora MS Žitnjak političkoj stranci BM365 – Straka rada i solidarnosti, Praška 2, koju zastupa Mario Kovačić, i to u terminu ponedjeljkom od 19,00 – 22,00 sata.
         Ad 4.) Zaključak o prijedlogu utroška sredstava s pozicije „Ostali nespomenuti rashodi poslovanja“.
Predsjednik Vijeća, Mario Kovačić napominje da treba napraviti Plan iz sredstva  „Ostalih nespomenutih rashoda poslovanja“ pa predlaže da se sredstva raspodjele.

Otvara raspravu.
Nakon rasprave Vijeće jednoglasno donosi 
ZAKLJUČAK

O PRIJEDLOGU UTROŠKA SREDSTAVA S POZICIJE

OSTALI NESPOMENUTI RASHODI POSLOVANJA
1.
Vijeće Mjesnog odbora Žitnjak  na poziciji 256-3299 za 2022. ima 4.200,00 kn.

2.
Vijeće Mjesnog odbora Žitnjak  predlaže utrošak sredstava iz točke 1. ovog zaključka na sljedeći način:

1.   Nepredviđeni troškovi (vijenci, svijeće i sl.)


                         1.200,00 kn

2.   Promocija Gradske četvrti i Mjesnog odbora                                                      3.000,00 kn
Ukupno:

                         4.200,00 kn

3.
Ovaj će zaključak biti dostavljen Gradskom uredu za mjesnu samoupravu, civilnu zaštitu

       i sigurnost.

Ad 5.)  Aktualna komunalna problematika.

Predsjednik Vijeća Mario Kovačić naglašava da su dobili u materijalima zahtjev građana iz ulice Žitnjak Bogdani sa zamolbom za postavu prometnog ogledala kako bi nesmetano mogli izaći iz ulice.
Nakon kratke rasprave Vijeće jednoglasno donosi sljedeći

Z a k l j u č a k

o  postavi prometnog ogledala 

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži:

· postavu prometnog ogledala na izlasku iz odvojka ulice Žitnjak Bogdani od 27-29a na ulicu Žitnjak Bogdani.

· zahtjev građana i izvod iz geoportala u prilogu

Ad 6.)  Izvješća, pitanja i prijedlozi.

Predsjednik Vijeća Mario Kovačić izvještava nazočne vijećnike sa radom između dviju sjednica te odgovorima koja su došla na njihova vijećnička pitanja. Napominje da su sve dobili u izvještajima.  

Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Dovršeno u 19.00 sati.
KLASA:024-08/22-03/494
URBROJ:251-13-11-11-22-3
Zagreb, 09. ožujka 2022. 

Zapisnik sastavio: 
_________________
Mario Kovačić
                 
                                                                                                                    Predsjednik

 Vijeća Mjesnog odbora

                  Žitnjak
           Mario Kovačić

